ประกาศคณะกรรมการกิจการโทรคมนาคมแห่งชาติประกาศคณะกรรมการกิจการโทรคมนาคมแห่งชาติเรื่องค่าธรรมเนียมใบอนุญาตการประกอบกิจการที่ไม่ใช้คลื่นความถี่ชั่วคราว(กิจการโทรทัศน์ที่มีการบอกรับสมาชิก)ระดับท้องถิ่น โดยที่เป็นการสมควรกำหนดอัตราหลักเกณฑ์และวิธีการชำระค่าธรรมเนียมใบอนุญาตประกอบกิจการที่ไม่ใช้คลื่นความถี่ชั่วคราว(กิจการโทรทัศน์ที่มีการบอกรับสมาชิก)อาศัยอำนาจตามมาตรา๒๓ (๔) (๕) (๙) มาตรา ๕๑ (๒๐) มาตรา ๕๙ และมาตรา ๖๐แห่งพระราชบัญญัติองค์กรจัดสรรคลื่นความถี่และกำกับกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๔๓ และมาตรา ๕ มาตรา ๑๙ มาตรา ๒๖ มาตรา๗๘ และมาตรา ๗๙ แห่งพระราชบัญญัติการประกอบกิจการกระจายเสียงและกิจการโทรทัศน์พ.ศ. ๒๕๕๑ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา ๒๙ ประกอบกับมาตรา ๓๒ มาตรา๓๓ มาตรา ๓๕ มาตรา ๓๖ มาตรา ๔๑ มาตรา ๔๓ มาตรา ๔๕ มาตรา ๔๖ และมาตรา ๔๗ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการกิจการโทรคมนาคมแห่งชาติจึงกำหนด อัตราหลักเกณฑ์และวิธีการที่ผู้รับใบอนุญาตประกอบกิจการต้องชำระค่าธรรมเนียมใบอนุญาตประกอบกิจการที่ไม่ใช้คลื่นความถี่ชั่วคราว(กิจการโทรทัศน์ที่มีการบอกรับสมาชิก) ระดับท้องถิ่น ไว้ดังต่อไปนี้ข้อ๑ ในประกาศนี้ใบอนุญาต หมายความว่าใบอนุญาตประกอบกิจการที่ไม่ใช้คลื่นความถี่ชั่วคราว(กิจการโทรทัศน์ที่มีการบอกรับสมาชิก) ตามประกาศคณะกรรมการกิจการโทรคมนาคมแห่งชาติเรื่อง หลักเกณฑ์และวิธีการอนุญาตประกอบกิจการที่ไม่ใช้คลื่นความถี่ชั่วคราว(กิจการโทรทัศน์ที่มีการบอกรับสมาชิก) พ.ศ. ๒๕๕๒คณะกรรมการ หมายความว่าคณะกรรมการกิจการโทรคมนาคมแห่งชาติสำนักงาน หมายความว่าสำนักงานคณะกรรมการกิจการโทรคมนาคมแห่งชาติคณะอนุกรรมการ หมายความว่าคณะอนุกรรมการวิทยุกระจายเสียงและวิทยุโทรทัศน์ ตามมาตรา ๗๙แห่งพระราชบัญญัติการประกอบกิจการกระจายเสียงและกิจการโทรทัศน์ พ.ศ. ๒๕๕๑คณะทำงาน หมายความว่าคณะทำงานด้านกิจการที่ไม่ใช้คลื่นความถี่ซึ่งได้รับแต่งตั้งโดยคณะอนุกรรมการเพื่อให้ปฏิบัติหน้าที่ตามที่ได้รับมอบหมายสำนักเลขานุการ หมายความว่าสำนักเลขานุการคณะอนุกรรมการวิทยุกระจายเสียงและวิทยุโทรทัศน์รายได้จากการประกอบกิจการที่ไม่ใช้คลื่นความถี่(กิจการโทรทัศน์ที่มีการบอกรับสมาชิก) หมายถึงรายได้จากค่าสมาชิก การโฆษณาไม่ว่าทางตรงหรือทางอ้อมและค่าบริการอื่นที่เกี่ยวกับการให้บริการสมาชิกที่เรียกเก็บก่อนหักรายจ่ายเขตพื้นที่การให้บริการ หมายความว่าเขตพื้นที่ในระดับอำเภอหรือระดับเขตในกรุงเทพมหานครที่ผู้รับใบอนุญาตดำเนินการให้บริการในกิจการที่ไม่ใช้คลื่นความถี่ชั่วคราว(กิจการโทรทัศน์ที่มีการบอกรับสมาชิก)ข้อ๒ หน้าที่ของผู้รับใบอนุญาตผู้รับใบอนุญาตมีหน้าที่ต้องชำระค่าธรรมเนียมใบอนุญาตตามหลักเกณฑ์และวิธีการที่กำหนดในประกาศฉบับนี้ รวมทั้งตามเงื่อนไขที่กำหนดในใบอนุญาตข้อ๓ โครงสร้างค่าธรรมเนียม๓.๑ค่าธรรมเนียมใบอนุญาตจะจัดเก็บเพื่อใช้ในการดำเนินการตามอำนาจหน้าที่เกี่ยวกับกิจการที่ไม่ใช้คลื่นความถี่(กิจการโทรทัศน์ที่มีการบอกรับสมาชิก) และการปฏิบัติหน้าที่ตามที่กฎหมายกำหนด๓.๒ค่าธรรมเนียมใบอนุญาตประกอบด้วยรายการและอัตรา ดังต่อไปนี้๓.๒.๑ค่าธรรมเนียมพิจารณาคำขอใบอนุญาตเป็นค่าธรรมเนียมที่ผู้ขอรับใบอนุญาตต้องชำระเมื่อยื่นแบบคำขอรับใบอนุญาตต่อเขตพื้นที่การให้บริการโดยคิดในอัตรา ๕,๐๐๐ บาท ต่อคำขอใบอนุญาตหนึ่งฉบับ๓.๒.๒ค่าธรรมเนียมใบอนุญาตรายปีเป็นค่าธรรมเนียมที่ผู้ขอรับใบอนุญาตต้องชำระตามอัตราที่ได้รับแจ้ง จากคณะกรรมการ ทั้งนี้ให้คณะกรรมการประกาศอัตราค่าธรรมเนียมภายใน ๖เดือนนับตั้งแต่วันที่ประกาศนี้มีผลใช้บังคับโดยคณะกรรมการอาจย่นหรือขยายระยะเวลาดังกล่าวได้ หากมีความจำเป็นซึ่งจะต้องไม่เป็นการก่อให้เกิดภาระอันเกินควรต่อผู้รับใบอนุญาต๓.๒.๓ค่าธรรมเนียมทำสำเนาคู่ฉบับหรือใบแทนใบอนุญาต ๕๐๐ บาท ต่อใบอนุญาตหนึ่งฉบับข้อ๔ อัตราเงื่อนไขและวิธีการชำระค่าธรรมเนียม๔.๑ผู้ได้รับใบอนุญาตต้องชำระค่าธรรมเนียมให้ครบตามอัตรา ระยะเวลาและเงื่อนไขตามที่กำหนดไว้ในประกาศนี้๔.๒การชำระค่าธรรมเนียมให้ชำระเป็นเงินสด หรือเช็คธนาคารต่อสำนักงาน๔.๓ในกรณีที่ผู้รับใบอนุญาตไม่ชำระค่าธรรมเนียมหรือชำระค่าธรรมเนียมไม่ครบตามจำนวนและระยะเวลาที่กำหนดในประกาศนี้ผู้รับใบอนุญาตต้องชำระค่าธรรมเนียมและเงินเพิ่มในอัตราดอกเบี้ยเงินกู้ขั้นต่ำ (MLR+๒)ของจำนวนวันที่ค้างชำระ๔.๔กรณีที่ผู้ได้รับใบอนุญาตค้างชำระค่าธรรมเนียมเกินกว่าสามสิบวันจากวันครบกำหนดชำระค่าธรรมเนียมสำนักงานจะออกหนังสือแจ้งเตือนให้มาชำระค่าธรรมเนียมที่ค้างชำระพร้อมเงินเพิ่มให้แก่สำนักงาน ภายในสิบห้าวันโดยหากพ้นกำหนดระยะเวลาตามที่ระบุในหนังสือดังกล่าวจะถือว่าผู้รับใบอนุญาตกระทำผิดเงื่อนไขของประกาศนี้คณะกรรมการอาจเพิกถอนใบอนุญาตได้๔.๕ในกรณีที่ปรากฏว่าผู้รับใบอนุญาตชำระค่าธรรมเนียมใบอนุญาตไม่ถูกต้องตามอัตราที่กำหนดในประกาศนี้ให้คณะกรรมการมีอำนาจในการเรียกเก็บค่าธรรมเนียมเพิ่มเติมเท่ากับจำนวนที่ชำระขาดไปพร้อมเงินเพิ่มในอัตราร้อยละ๓๐ ของค่าธรรมเนียมที่ชำระขาดไปตามที่คณะกรรมการเห็นสมควร๔.๖คณะกรรมการอาจปรับเปลี่ยนอัตราค่าธรรมเนียมได้ตามความเหมาะสมข้อ๕คณะกรรมการอาจกำหนดค่าลดหย่อนหรือยกเว้นค่าธรรมเนียมใบอนุญาตได้หากผู้รับใบอนุญาตแสดงให้เป็นที่ประจักษ์แก่คณะกรรมการว่าการประกอบกิจการที่ไม่ใช้คลื่นความถี่(กิจการโทรทัศน์ที่มีการบอกรับสมาชิก)ของตนมีรายการข่าวสารหรือสาระที่เป็นประโยชน์ต่อสาธารณะเกินกว่าสัดส่วนของรายการที่เป็นข่าวสารหรือสาระที่เป็นประโยชน์สาธารณะหรือประกอบกิจการในลักษณะที่เป็นประโยชน์สาธารณะอื่นๆ ตามประกาศที่คณะกรรมการกำหนดข้อ๖กรณีการออกใบอนุญาตหรือการอนุญาตในพื้นที่ที่คณะกรรมการเห็นว่าไม่มีศักยภาพเชิงพาณิชย์และยังขาดแคลนการให้บริการคณะกรรมการอาจกำหนดโครงสร้าง อัตรา หลักเกณฑ์และวิธีการชำระค่าธรรมเนียมใบอนุญาตเป็นเฉพาะกรณี ๆ ไปข้อ๗ให้สำนักงานโดยสำนักเลขานุการทำหน้าที่จัดเก็บค่าธรรมเนียมและจัดให้มีระบบบัญชีค่าธรรมเนียมใบอนุญาตไว้สำหรับกิจการที่ไม่ใช้คลื่นความถี่ตามมาตรฐานสอบบัญชีสากลแยกจากบัญชีอื่นของสำนักงานรวมทั้งจัดให้มีระบบการบริหารจัดเก็บค่าธรรมเนียมที่มีประสิทธิภาพและสามารถตรวจสอบได้ให้คณะอนุกรรมการจัดทำงบประมาณรายจ่ายประจำปีสำหรับการกำกับดูแลและการบังคับใช้ในกิจการที่ไม่ใช้คลื่นความถี่ตามความจำเป็นและเหมาะสมเสนอต่อคณะกรรมการเพื่อพิจารณาให้ความเห็นชอบ ทั้งนี้ให้นำเอาระเบียบคณะกรรมการกิจการโทรคมนาคมแห่งชาติว่าด้วยการรับการจ่ายและการเก็บรักษาเงิน พ.ศ. ๒๕๔๘ และที่แก้ไขเพิ่มเติมและระเบียบคณะกรรมการกิจการโทรคมนาคมแห่งชาติว่าด้วยการงบประมาณของสำนักงานคณะกรรมการกิจการโทรคมนาคมแห่งชาติพ.ศ. ๒๕๔๘ และที่แก้ไขเพิ่มเติมตลอดจนระเบียบคณะกรรมการกิจการโทรคมนาคมแห่งชาติอื่น ๆ ที่เกี่ยวกับการเงินและการงบประมาณมาบังคับใช้โดยอนุโลมข้อ๘ให้สำนักงานรายงานรายได้และรายจ่ายในส่วนที่เกี่ยวข้องกับการออกใบอนุญาตกิจการที่ไม่ใช้คลื่นต่อคณะกรรมการทุกหกเดือนข้อ๙[๑]ประกาศนี้มีผลใช้บังคับนับถัดจากวันประกาศในราชกิจจานุเบกษาเป็นต้นไปประกาศ ณ วันที่ ๑๙กรกฎาคม พ.ศ. ๒๕๕๓ศาสตราจารย์ประสิทธิ์ ประพิณมงคลการประธานกรรมการกิจการโทรคมนาคมแห่งชาตินภาพร/ผู้จัดทำ๒๒ พฤษภาคม ๒๕๕๖วิชพงษ์/ตรวจ๓๑ พฤษภาคม ๒๕๕๖[๑] ราชกิจจานุเบกษาเล่ม ๑๒๗/ตอนพิเศษ ๑๐๔ ง/หน้า ๓๗/๓๑ สิงหาคม ๒๕๕๓